PONUKA PRACOVNÉHO MIESTA

**Odborný garant projektu Podpora národného systému pre popularizáciu výskumu a vývoja**

Centrum vedecko-technických informácií SR (CVTI SR), hľadá odborného pracovníka pre národný projekt podporený z operačného programu Integrovaná Infraštruktúra. Predmetom činnosti bude odborná garancia aktivity 1 zameranej na vytvorenie siete centier vedy a na popularizáciu vedných a technických odborov smerom k mladým ľuďom a verejnosti prostredníctvom exponátov a ďalších popularizačných metód.

**Popis pracovných činností:**

* Riadi a koordinuje činnosť zamestnancov, externých spolupracovníkov a pracovných skupín s cieľom zabezpečiť implementáciu plánovaných činností v rámci aktivity 1 projektu v súlade s časovým harmonogramom projektu;
* Zodpovedá za kvalitu a včasnosť výstupov vedúcich centier vedy a vedúceho pracovníka, ktorého úlohou je príprava školiaceho strediska v Bratislave;
* Zúčastňuje sa na aktivitách centrálneho školiaceho strediska pre sieť ZCV, poskytuje námety na zlepšenie činnosti siete ZCV a podieľa sa na plánovaní udržateľnosti projektu;
* Buduje spoluprácu so slovenskými a zahraničnými inštitúciami a prispieva tak k zefektívneniu činnosti siete ZCV v podmienkach SR;
* Koordinuje činnosť jednotlivých centier vedy a spolupracuje pri plánovaní a organizovaní odborných seminárov, školenií, workshopov a iných podujatí podporujúcich činnosť siete ZCV;
* Pripravuje informácie a podklady pre propagačno-informačné projekty a prezentácie ZCV na Slovensku a v zahraničí vrátane prezentácií na webe a sociálnych sieťach;
* Podieľa sa na riešení odborných projektových úloh CVTI SR a popularizačných aktivitách v spolupráci s ďalšími útvarmi CVTI SR;
* Aktívne komunikuje s projektovou kanceláriou v Bratislave a zodpovedá za spracovanie a dodanie administratívnych podkladov (reportovanie, monitoring, publicita, pracovné výkazy a podobne).

**Požiadavky na uchádzača:**

* Ukončené vysokoškolské vzdelanie druhého stupňa (technické a prírodovedné zameranie VŠ výhodou);
* Min. 3 ročná skúsenosť s organizovaním práce tímu, vedením tímu a koordináciou procesov;
* Schopnosť samostatne pracovať a proaktívne plniť zverené pracovné úlohy;
* Práca na PC – MS Outlook, MS Office na užívateľskej úrovni;
* Anglický jazyk na komunikatívnej úrovni;
* Vodičský preukaz typu B – aktívny vodič;
* Flexibilita odolnosť voči stresu, ochota cestovať, spoľahlivosť a ochota pracovať vo vysokom nasadení, napr. aj cez víkendy.

**Výhodou uchádzača je:**

* Skúsenosť s prípravou verejných obstarávaní
* Skúsenosť s realizáciou projektov, ktorých súčasť bola aj realizácia stavebných a rekonštrukčných prác
* Skúsenosť s realizáciou činností v rámci projektov financovaných z finančných prostriedkov Európskej únie a iných verejných zdrojov

**Druh pracovného pomeru:** 100%, TPP na dobu určitú

**Ponúkaný plat (brutto):**

Ponúkaný plat od 1 400 € brutto (podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov).

**Predpokladaný termín nástupu:** november 2020, prípadne podľa dohody

**Miesto výkonu práce:** Centrum vedecko-technických informácií SR, Lamačská cesta 8/A, Bratislava

**Benefity:**

* príjemné pracovné prostredie a kolektív
* pohyblivý pracovný čas
* firemné akcie (športové, spoločenské)
* 5 dní dovolenky navyše nad rámec Zákonníka práce
* podpora odborného rastu a vzdelávania
* možnosť zakúpenia Multisport karty
* možnosť príspevku do III. piliera od zamestnávateľa

**Predpokladaný termín začatia výberového konania: od 7. 9. 2020** – vybraní záujemcovia budú pozvaní na osobný pohovor. **Štruktúrovaný životopis a motivačný list zasielajte do 1. 9. 2020 na e-mailovú adresu** ivana.raslavska@cvtisr.sk.

K zaslanému životopisu pripojte aj súhlas so spracovaním osobných údajov uvedených v životopise za účelom výberového konania v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov.

**Inzerujúca spoločnosť**

Centrum vedecko-technických informácií SR (CVTI SR) je ako priamo riadená organizácia Ministerstva školstva, vedy, výskumu a športu SR národným informačným centrom pre vedu, techniku, inovácie a vzdelávanie a vedeckou knižnicou Slovenskej republiky. Koordinuje činnosť a zabezpečuje prevádzku interdisciplinárnych výskumno-vývojových centier a národných infraštruktúr pre výskum, vývoj, inovácie a vzdelávanie.